
PËR MIRATIMIN E LISTËS PËRFUNDIMTARE TË PRONAVE TË PALUAJTSHME PUBLIKE, SHTETËRORE, QË TRANSFEROHEN, NË PRONËSI OSE NË PËRDORIM, TË BASHKISË VAU I DEJËS TË QARKUT TË SHKODRËS
  
Në mbështetje të nenit 100 të Kushtetutës dhe të neneve 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

VENDOSI:

1. Miratimin e listës përfundimtare të pronave të paluajtshme publike, shtetërore, brenda juridiksionit territorial dhe administrativ të bashkisë Vau i Dejës të qarkut të Shkodrës, që transferohen, në pronësi ose në përdorim, të kësaj bashkie, sipas lidhjes nr.1, e cila i bashkëlidhet këtij vendimi dhe është pjesë përbërëse e tij. 
Lista me 128 (njëqind e njëzet e tetë) fletë, që i bashkëlidhet këtij vendimi, përfundon me numrin rendor 924 (nëntëqind e njëzet e katër).
2. Ngarkohen Ministri i Brendshëm, kryeregjistruesi i Pasurive të Paluajtshme të Republikës së Shqipërisë dhe bashkia e Vaut të Dejës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali  Berisha

Bashkia Vau i Dejës								Lidhja nr.1

	Numrat rendorë të pronave në listën
e inventarit
	Fusha e përdorimit të pronës
	Lloji i transferimit

	1-13
	Prona që përdoren për realizimin e programeve arsimore
	Në pronësi

	14-20
	Prona që përdoren për realizimin e funksioneve në shëndetin publik
	Në pronësi

	31-311,319
	Infrastrukturë (troje të lira)
	Në përdorim

	24-30
	Shërbim funeral
	Në pronësi

	21-23
	Prona që përdoren për realizimin e programeve kulturore
	Në pronësi

	325-330,335,338-340,342
	Zhvillim ekonomik

	Në pronësi

	312-318,566-828,831-833,836-838
	Infrastrukturë (rrugë vendore lulishte, trotuarë)


	Në pronësi

	553,903,909,911,918,923,924,896,
	Prona që përdoren për ushtrimin e funksioneve në fushën e bujqësisë dhe të ushqimit (toka joproduktive, kanale të treta)
	Në pronësi

	541-551,552
	Prona që përdoren për ushtrimin e funksioneve në fushën e bujqësisë dhe të ushqimit (toka produktive)
	Në përdorim



